**Καθήκοντα Προσωπικού Housekeeping**

 1) Να είναι συνεπές στο ωράριο εργασίας.

2) Να φοράει τη στολή του, η οποία πρέπει να είναι καθαρή και σε άριστη κατάσταση.

3) Να εκτελεί τη δουλειά του ευσυνείδητα, χωρίς χρονοτριβές και διαµαρτυρίες.

4) Να εξυπηρετεί τον πελάτη σωστά και γρήγορα.

5) Να προµηθεύεται τον ιµατισµό και τα υλικά καθαριότητας .

 6) Να καθαρίζει όλους τους χώρους, σύµφωνα µε τους κανόνες.

7) Να τακτοποιεί τα αντικείµενα των πελατών.

8) Να µη δοκιµάζει ή χρησιµοποιεί τα πράγµατα τους.

9) Να ενηµερώνει την προϊσταµένη για φθορά, έλλειψη και βλάβη.

10) Να παραλαµβάνει από τους πελάτες τα ακάθαρτα ρούχα και να παραδίδει τα καθαρά.

11) Να µην αφήνει ηµιτελείς δουλειές και να σέβεται την ησυχία και τον ύπνο των πελατών.

Όταν καθοριστούν οι εργασίες του housekeeping, το επόµενο στάδιο είναι ο καθορισµός του αριθµού των ατόµων που απαιτούνται σε κάθε θέση. Για την πρόσληψη του αναγκαίου αριθµού υπαλλήλων, είναι απαραίτητο ο housekeeper, να γνωρίζει τη σχετική πληρότητα του ξενοδοχείου, για να αποφασίσει τι ποσοστό του εργατικού δυναµικού θα χρειαστεί. Π.χ. για να υπολογίσει ο housekeeper πόσες καµαριέρες θα χρειαστεί την επόµενη µέρα ή βδοµάδα, είναι απαραίτητο να γνωρίζει τι πληρότητα έχει το ξενοδοχείο. Η πρόβλεψη αυτή συνήθως γίνεται από τον υποδιευθυντή, ο οποίος σε συνεργασία µε το γραφείο κρατήσεων υπολογίζει πόσα δωµάτια θα ενοικιαστούν για την επόµενη µέρα, βδοµάδα, µήνα, ίσως και ολόκληρη τη σεζόν.

Το ποσοστό κάλυψης δωµατίων υπολογίζεται, αφού ληφθούν υπόψη ορισµένες προϋποθέσεις όπως:

1. Ο αριθµός κρατήσεων.

2. Η κάλυψη του προηγούµενου χρόνου την ίδια εποχή.

3. Οι εκδηλώσεις ή ειδικά γεγονότα που πραγµατοποιούνται στην περιοχή, καθώς και το ποσοστό επίδρασης στην υπερκάλυψη των άλλων ξενοδοχείων της περιοχής.

4. Οι καιρικές συνθήκες ή ξαφνικές δυσµενείς καιρικές συνθήκες, που εµποδίζουν την απογείωση και την προσγείωση αεροπλάνων. Μια κατάσταση µε την προβλεπόµενη κίνηση για την επόµενη µέρα, στέλνεται καθηµερινά από την υποδοχή στο γραφείο του housekeeper, µεταξύ 12 µε 2µ.µ ώστε να υπάρχει χρόνος να υπολογιστεί, πριν από τις 3µ.µ που τελειώνει το ωράριο, το πλάνο εργασίας για την επόµενη µέρα. Σε ένα µικρό ξενοδοχείο, τα καθήκοντα του housekeeping εκτελούνται συνήθως από ένα άτοµο της οικογένειας του ιδιοκτήτη. Σε πιο µεγάλα ξενοδοχεία, χρειάζεται επιπλέον βοήθεια υπαλλήλου µε µειωµένο ίσως ωράριο. Σε ξενοδοχεία µε δυναµικότητα άνω των 200 κρεβατιών είναι απαραίτητο να υπάρχει housekeeper. Σε πολλές επιχειρήσεις, το τµήµα του πλυντηρίου και της συντήρησης, είναι στην υπευθυνότητα του housekeeping. Οι αρµοδιότητες του housekeeper, επηρεάζεται από το µέγεθος και τις ιδιοµορφίες του ξενοδοχείου.